
	REPUBLIKA HRVATSKA

	KRAPINSKO - ZAGORSKA ŽUPANIJA

	OPĆINA KRAPINSKE TOPLICE

	OPĆINSKA NAČELNICA



KLASA: 363-01/26-01/27                                                          
URBROJ: 2140-18-01-26-1
Krapinske Toplice, 03.11.2026.

Na temelju članka 11. stavka 2. Zakona o pravu na pristup informacijama („Narodne novine“, broj 25/13 i 85/15) i članka 46. Statuta Općine Krapinske Toplice („Službeni glasnik Krapinsko-zagorske županije“, broj 16A/25), Općinska načelnica Općine Krapinske Toplice upućuje

JAVNI POZIV 
[bookmark: _Hlk244608829][bookmark: _Hlk244608392]za savjetovanje sa zainteresiranom javnošću u postupku donošenja Odluke o II. izmjeni Odluke o načinu pružanja javne usluge sakupljanja komunalnog otpada na području Općine Krapinske Toplice

                                                    
    
S ciljem povećanja transparentnosti, suradnje i otvorenosti u izradi Odluke o II. izmjeni Odluke o načinu pružanja javne usluge sakupljanja komunalnog otpada na području Općine Krapinske Toplice, pokreće se proces savjetovanja sa zainteresiranom javnošću u postupku donošenja predmetne Odluke.
Sukladno zahtjevu davatelja javne usluge MULL-TRANS d.o.o., Mokrice 180/C, 49243 Oroslavje, OIB: 81751042446 koji je Općini dostavio Obavijest o namjeri povećanja cijene javne usluge pristupilo se izradi nacrta prijedloga Odluke o II. izmjeni Odluke o načinu pružanja javne usluge sakupljanja komunalnog otpada na području Općine Krapinske Toplice. Davatelj usluge predlaže promjenu cijene obvezne minimalne javne usluge (fiksnog dijela cijene) te jedinične cijene za količinu predanog miješanog komunalnog otpada (varijabilnog dijela cijene).
Davatelj usluge zahtjev obrazlaže potrebom osiguranja kvalitetnog, postojanog i ekonomski učinkovitog pružanja javne usluge te pokrića troškova njezina obavljanja. Navedeni troškovi obuhvaćaju nabavu i održavanje opreme, prijevoz, obradu i zbrinjavanje otpada, rad reciklažnog i mobilnog reciklažnog dvorišta, prikupljanje glomaznog otpada te vođenje propisanih evidencija i izvješćivanje.
Kao osobite razloge za povećanje cijena davatelj usluge navodi smanjenje broja aktivnih odlagališta i raspoloživih kapaciteta postojećih odlagališta neopasnog otpada te istodobni rast cijena odlaganja. U dopisu ističe i trošak naknade za odlaganje otpada, propisane Uredbom o jediničnoj naknadi za odlaganje otpada („Narodne novine“, broj 137/24 i 29/26), koja se postupno povećava.
Nacrtom prijedloga Odluke mijenja se Odluka o načinu pružanja javne usluge sakupljanja komunalnog otpada na području Općine Krapinske Toplice („Službeni glasnik Krapinsko-zagorske županije“, broj 6/22 i 12/24). U članku 24. stavcima 6. i 7. dosadašnji iznos od 11,41 eura zamjenjuje se iznosom od 24,50 eura, dok se u članku 25. stavku 2. dosadašnji iznos od 3,45 eura zamjenjuje iznosom od 5,00 eura.
Predložene izmjene razmatraju se u vezi sa zahtjevom davatelja usluge za povećanje cijene te potrebom pokrića troškova obavljanja javne usluge. Predmet ovog savjetovanja jesu izmjene iznosa utvrđenih navedenim odredbama Odluke, kako su sadržane u priloženom nacrtu prijedloga. 
Cilj predložene izmjene jest osigurati kontinuitet i kvalitetu pružanja javne usluge te njezinu ekonomsku održivost, uz uvažavanje interesa korisnika i transparentno razmatranje razloga za promjenu cijene.
Savjetovanje s javnošću provodi se radi omogućavanja sudjelovanja građana i zainteresiranih dionika u postupku donošenja Odluke, osiguravanja transparentnosti rada Općine te podizanja kvalitete konačnog dokumenta.
Ovim putem poziva se zainteresirana javnost – građani, obrtnici, trgovačka društva i druge pravne osobe te svi ostali zainteresirani da dostave svoje prijedloge i mišljenja na prijedlog Odluke o II. izmjeni Odluke o načinu pružanja javne usluge sakupljanja komunalnog otpada na području Općine Krapinske Toplice. Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na u njemu navedenu e-mail adresu.
Cilj provođenja savjetovanja s javnošću je upoznavanje javnosti s nacrtom prijedloga Odluke o II. izmjeni Odluke o načinu pružanja javne usluge sakupljanja komunalnog otpada na području Općine Krapinske Toplice, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih mišljenja, primjedbi i prijedloga.
	Savjetovanje će trajati od 03.11.-03.12.2026.
Po završetku savjetovanja, svi pristigli doprinosi bit će razmotreni te prihvaćeni ili neprihvaćeni uz obrazloženja koja su sastavni dio Izvješća o savjetovanju s javnošću.
	Izvješće će biti objavljeno na mrežnim stranicama Općine Krapinske Toplice, www.krapinske-toplice.hr. 



 OPĆINSKA NAČELNICA

							   	         Gordana Jureković

